নিভিন পৌলি
নিভিন পৌলি (জন্ম: ১১ অক্টোবর ১৯৮৪) একজন ভারতীয় চলচ্চিত্র অভিনেতা যিনি মালয়ালম চলচ্চিত্রে অভিনয় করার জন্যই বেশি পরিচিত। ২০১০ সালে তিনি বিনীত শ্রীনিবাসন পরিচালিত মালারভাদি আর্ট ক্লাব চলচ্চিত্রে অভিনয়ের মাধ্যমে মালায়ালম চলচ্চিত্রে প্রবেশ করেন। পরবর্তীতে তিনি তাত্তাথিন মারায়াথু (২০১২), নিরাম (২০১৩), ১৯৮৩ (২০১৪), ব্যাঙ্গালোর ডেজ (২০১৪), অরু ভাদাক্কান সেলফি (২০১৫) ও প্রেমাম (২০১৫) প্রভৃতি ব্যবসাসফল চলচ্চিত্রে নায়ক হিসেবে অভিনয় করেন।  ২০১৫ সালে তিনি ব্যাঙ্গালোর ডেস ও ১৯৮৩ চলচ্চিত্রদুটির জন্য সেরা অভিনেতা হিসেবে কেরালা রাজ্য চলচ্চিত্র পুরস্কার লাভ করেন।